Justitsminister Lene Espersen fik i morges en verbal overhaling af vognmand Christian Jensen fra Vangen ved Frederikshavn. Det skriver P4 Nordjylland. Anledningen var, at ministeren simpelthen blev væk fra et aftalt møde mellem Justitsministeriet og Foreningen for Danske Langtursvognmænd, hvor Christian Jensen er næstformand. Emnet på dagsordenen var de skrappe sanktioner over for chauffører, der ikke overholder køre-/hviletidsbestemmelserne. - Vi har ikke mere tålmodighed. Så må der andre politiske kræfter i spil.  Jeg synes, at ministeren skulle tænke sig om. Hvis man skal være lidt troværdig, så kommer man altså til sådan nogle forhandlinger, tordner Christian Jensen til P4 Nordjylland. Mødet blev dog gennemført med andre repræsentanter fra Justitsministeriet, hvilket dog ikke formildnede Christian Jensen.

Opsummering:
Torsdag mødte chaufførerne op -  ministeren blev væk